als_Latn dik_Latn sag_Latn
Arjen Robben, Mario Mandzukic, Franck Ribery? Kush është lojtari ofensiv më efektiv i Bayernit! Jooo, asnjëri. Është i padukshmi Thomas Müller, gjermani më gjerman i gjermanëve në klubin me pak gjermanë tipikë.
7 gola, 6 asiste! Ky është Thomas Müller, që në debatet e përditshme askush nuk e përmend sa duhet dhe askush nuk ia di vlerat. Duket e çuditshme?! Epo ai është i vetmi që së bashku me Toni Krossin, ka luajtur çdo ndeshje titullar me Pep Guardiolën.
“Gjithçka mund të ndodhë, por Thomas Müller luan gjithmonë titullar, për sa kohë unë do të jem trajner i Bayernit”, shprehej para tre vitesh holandezi Louis van Gaal.
Kështu po ndodh edhe me Pep Guardiolën. “Nuk jam lojtar cirku, të bëj driblime e të bëj gjëra të bukura. Thjesht nuk di dhe nuk dua fare t’i bëj”, e shpjegoi veten Müller para disa muajsh.
Ky është Thomas, njeriu “gol”, njeriu i ndeshjeve të mëdha, që siç shkruan “Spox”, shënon kur të dojë. Dërgojini një zile, nëse ekipi juaj ka pak minuta kohë për të kthyer rezultatin.
Ja pesë nga golat e tij më të bukur:
als_Latn als_Latn als_Latn als_Latn als_Latn als_Latn